Onthele ya 6: Tunde Pokutyitwa kua Yesu alo Pononkhia Mbae
Oandyu Gabriel yatumwa komuhikuena umue ondalawa ankho utiwa o Maliya. Oandyu yatolela Maliya okuti makala nomona makatumina apeho ngo hamba. Omona Yesu, watyitilua motyunda, omu ovanthita vekemutalelapo. Onthungululu imue yahongolela ovalume Vokoutundilo alo komona oo. Matulilongesa olie wamonekesa onthungululu oyo kovalume ovo, no ñgeni Yesu ayovolwa kononkhia.
Okulandulisako, matuvasi Yesu puetyi ankho ena omanima 12, ukahi nokuhipulula novalongesi mondyuo ya Yehova. Etyi papita omanima ekwi netyinana, Yesu wambatisalua. Iya ahimbika ovilinga Huku emutuma okulinga pano pohi, viokuivisa no kulongesa kombinga Youhamba. Yesu aholovona ovalume 12 iya evelingi ono apostolu mbae, opo vemukuateseko kovilinga ovio.
Tupu Yesu walinga omahuviso omanyingi. Yesu waavela okulia ovanthu ovanyingi no nohi mbehehi no nombolo mbehehi. Tupu wavelula ovavei no kututilisa vokuankhia. Okuhulako, matukelilongesa kombinga yovipuka ovinyingi viapita na Yesu mokuenda kuonthiki yahulako yomuenyo wae, no ñgeni aipawa. Yesu waivisa omanima 33 nomeya, ngotyo, ONTHELE ye 6 ina ehipululo liomanima 34.
umb_Latn umb_Latn umb_Latn umb_Latn